**Nota informativă**

 **la proiectul de lege pentru modificarea şi completarea unor acte legislative**

Prezentul proiect de lege are drept scop acordarea posibilităţii agentului economic de a comercializa mărfurile supuse accizelor care au fost marcate cu timbru de acciz de model vechi pînă la epuizarea stocului acestora.

Prin Hotărîrea nr.17 din 29.05.2014, Curtea Constituţională a declarat neconstituţional alineatul (7) al articolului 123 din Codul fiscal nr.1163-XIII din 24.04.2014 şi punctul 2 din Hotărîrea Guvernului nr.243 din 08.04.2010, care vizează termenul de comercializare a mărfurilor supuse accizelor care au fost marcate cu timbru de acciz de model vechi.

În acest sens, reieşind din faptul că legiuitorul a atribuit Guvernului competenţa de a stabili modul de procurare şi de utilizare a timbrelor de acciz, considerăm necesar acordarea posibilităţii agentului economic de a epuiza stocurile de mărfuri marcate cu timbru de acciz de model vechi.

Ţinînd cont de cele expuse mai sus, se consideră oportun adoptarea proiectului de lege respectiv.

**MINISTRU**

 **Anatol ARAPU**